**Otázky a odpovede, vysvetlenia k VO Elektromery statické NN (nízko napäťové) jedno fázové a trojfázové:**

1.Prosím uveďte číslo danej verejnej súťaže, ktoré by malo byť uvedené na všetkých dokumentoch.

Odpoveď: Číslo obstarávania je 29138 – MST

2.V prípade, že by sme sa zúčastnili všetkých 3 častí, je potrebné predkladať originál dokumentov do všetkých 3 častí, alebo stačí 1x originál do 1 časti a overené kópie  alebo fotokópie do zvyšných dvoch častí – napr. potvrdenie z banky, výpis zo súdu, z registra trestov....

Odpoveď: bod 8.3. súťažných podkladov hovorí: V prípade, že uchádzač predloží ponuku na viac ako jednu časť v tomto postupe verejného obstarávania, obstarávateľ bude akceptovať predloženie dokumentov, **preukazujúcich splnenie podmienok účasti** a/alebo požiadaviek obstarávateľa, resp. požiadaviek na predmet zákazky iba v jednej z obálok, označených ako Ostatné pre ktorúkoľvek časť. Uchádzač zároveň uvedie, na ktoré časti predložil dokumenty podľa predchádzajúcej vety.

3. V prípade, že naša spoločnosť nie je registrovaná na Úrade pre verejné obstarávanie máme predložiť všetky doklady a dokumenty požadované v oznámení o vyhlásení VO – osobné postavenie – máme zahrnúť do ponuky  - “Ostatné” ? Prosím definujte presne zoznam požadovaných dokumentov.

Odpoveď: Ak Vaša spoločnosť nie je registrovaná na úrade pre verejné obstarávanie, tak je potrebné predložiť všetky požadované doklady uvedené vo vyhlásení zverejneného vo VVO č. 236/2014 z 03.12.2014 pod č. 29138 – MST pod názvom „Elektromery statické NN (nízko napäťové) jedno fázové a trojfázové“.

4. V prípade, že sme registrovaný na Úrade pre VO je potrebné predložiť len naše Čestné prehlásenie, že spĺňame podmienky VO alebo je potrebný výpis alebo iné potvrdenie z UVO ?

Odpoveď: V prípade, že ste alebo v čase predkladania ponuky (19.1.2015) bude Vaša spoločnosť registrovaná na úrade pre verejné obstarávanie, obstarávateľská organizácia si túto skutočnosť preverí. Do ponuky stačí predložiť prehlásenie o tom, že ste registrovaná spoločnosť na úrade pre verejné obstarávanie.

5. Na dôkaz našej Technickej spôsobilosti je potrebné predložiť originály referencií od našich zákazníkov (všetkých, ktorých uvádzame v tabuľke?).

Odpoveď: Potvrdené referencie – originály musia byť doložené pre referencie do požadovanej hodnoty pre konkrétnu časť.

6. Technická špecifikácia: Na štítku elektromera musí byť čiarový kód a logo podľa požiadaviek obstarávateľa – budeme posielať alebo nie? Je to potrebné na vzorkách?

Odpoveď: Na vzorkách nie sú logo ani čiarový kód požadované. Povinnosť zabezpečiť čiarový kód a logo sa bude vzťahovať na konkrétne dodávky u úspešného uchádzača, pričom dodané elektromery už budú spĺňať požiadavky takéhoto vyhotovenia.

7. V technickej špecifikácii je požiadavka „Trieda presnosti min.2 ,alebo Trieda B“. Pôvodné označenie trieda presnosti 2 je podľa nového značení Trieda A. Požadujete teda elektromery s presnosťou B=1%  nebo A=2% ?

Odpoveď: V MID požadujeme triedu B.

8. V technickej špecifikácii je požiadavka „Elektromer meria vždy odber“. Znamená že odber i dodávka je počítaná do registra 1.8.0 podľa vzorca A = |+A| + |-A|

Odpoveď:  Áno, A = |+A| + |-A|

9. Chápeme správne, že pre každú časť súťaže treba dať 20   
elektromerov, čo je spolu 60 vzoriek na celu súťaž?

Odpoveď: Áno. Vzorky požadujeme v takomto rozsahu.  
  
10.Prosíme o spresnenie požiadavky "Odolnosť proti rádiovému rušeniu".

Odpoveď: Žiadame uviesť aká je odolnosť voči ovplyvňovaniu rf signálmi.

11.Pri vzorkách sa požaduje modrý kryt, legenda v Slovenskom jazyku,   
logo SSE a nadpis "Vzorka"?

Odpoveď: Nie. Na vzorke nič z uvedeného nepožadujeme. Vzhľad štítka bude operatívne odsúhlasený pri objednávke.    
  
12. Aký tarifný program ma byt nastavený v jednofázových elektromeroch   
(kedy je nízka a kedy vysoká tarifa)?

Odpoveď: Žiadame externé ovládanie taríf. Tarify budú prepínané prijímačom HDO.

13. V tabuľkách TŠ pre všetky položky VO sa uvádza požadovaná trieda presnosti 2 - podľa IEC (riadok 2), resp. B – podľa MID (riadok 4). Nakoľko trieda presnosti “2” (IEC) zodpovedá “A” (MID)  a “B” zodpovedá TP “1”(IEC), prosím uvedte akej triedy presnosti sú požadované jednotlivé položky VO.

Odpoveď: Pre IEC požadujeme triedu presnosti 2. Pre MID požadujeme triedu B.

14. V TŠ je požadovaný nastaviteľný horný záves... prosíme uveďte, aký doplňujúci parameter je požadovaný v tomto bode (počet polôh ?).

Odpoveď: V stĺpci hodnota očakávame popis riešenia prestaviteľnosti horného úchytu.

15. v TŠ pre trojfázové elektromery do 120A (1T aj 2T) je požadovaný “Vnútorný priemer svoriek pre prívod a vývod  min. 11 mm.”.....my používame plné svorky s vŕtaním 9,5 mm a máme potvrdené aj certifikátom, že vyhovujú na 120A, ich oteplenie je v poriadku, každý vodič je upevňovaný 2 skrutkami. Prosím uveďte, či takýto elektromer bude Vami akceptovateľný.

Odpoveď: Akceptujeme aj svorky s vŕtaním 9,5 mm, nakoľko ekvivalentne zabezpečia cieľ, sledovaný obstarávateľom.

Na základe otázky k priemeru svoriek zároveň oznamujeme všetkým záujemcom, že upravujeme súťažné podklady, technickú špecifikáciu pre časť 3 súťaže zverejnenej vo VVO č. 236/2014 z 03.12.2014 pod č. 29138 – MST pod názvom „Elektromery statické NN (nízko napäťové) jedno fázové a trojfázové“ v riadku č. 33. Pôvodné znenie: Vnútorný priemer svoriek pre prívod a vývod minimálne 11 mm. Nové znenie: Vnútorný priemer svoriek pre prívod a vývod minimálne 9,5 mm.

16. 2F2T, 3F2T Bod 27: Ovládanie tarify. Môžu byť použité 2 pomocné svorky, t.j. pre fázový aj nulový vodič, alebo na svorkovnici má byť len jedna pomocná svorka pre nulový vodič?

Odpoveď: Požadujeme 2 svorky.

 17. 2F2T, 3F2T Bod 34: Svorkovnica vybavená pomocnými svorkami, pomocné svorky pre fázový a stredný vodič. Pre pripojenie fázového vodiča môže byť použitá prepojka (vnútorná, alebo vonkajšia) pre prepojenie hlavnej prúdovej a napäťovej svorky? Pre pripojenie fázového vodiča tak môže poslúžiť voľná napäťová svorka.

Odpoveď: Akceptujeme použitie vonkajšej prepojky.

 18. 1F1T, 12T, 3F1T, 3F2T Bod 26: Horný úchyt prestaviteľný. Čo uviesť ako hodnotu v tabuľke? Počet polôh?

Odpoveď: V stĺpci hodnota očakávame popis riešenia prestaviteľnosti horného úchytu.

 19. 3F1T Bod 45: Registrácia chybových hlásení o funkčnosti elektromera. Postačuje záznam v registri o vnútorných chybách, ktorý monitoruje činnosť dôležitých obvodov ako sú pamäť, procesor a jeho periférie, RTC ? Status F.F.0 je možné zobraziť na LCD a v readoute.

Odpoveď: Áno, uvedený rozsah registrovaných chýb postačuje.

20. „Rozhranie RS 485 len na čítanie a kompletná dokumentácia k rozhraniu – pozn. „Nepovinné“

Otázka: Bude požadované do vzoriek, a ako sa premietne jeho prítomnosť či neprítomnosť do celkového hodnotenia?

Odpoveď: Vo vzorke sa rozhranie nepožaduje. Prítomnosť alebo neprítomnosť nemá vplyv na hodnotenie a každý uchádzač bude zaradený do vyhodnotenia bez ohľadu na to, či vo svojich meračoch bude poskytovať rozhranie RS-485 alebo nie, pričom uchádzač nacení merače bez tohto rozhrania. Ak to bude obstarávateľ počas trvania zmluvy potrebovať, na malú časť dodávky s týmto rozhraním vytvorí samostatnú objednávku so samostatnou cenovou elektronickou aukciou medzi tými uchádzačmi, ktorí v takejto osobitnej výzve počas trvania zmluvy uvedú, že vedia dodať a naceniť merače s týmto rozhraním.

21. „Podsvietiteľný displej (nesvieti trvalo, len na podnet) – pozn. „Nepovinné“.

Otázka: Bude požadované do vzoriek, a ako sa premietne jeho prítomnosť či neprítomnosť do celkového hodnotenia?

Odpoveď: Vo vzorke sa podsvietenie nepožaduje. Prítomnosť alebo neprítomnosť nemá vplyv na hodnotenie. Uchádzač iba uvedie, či jeho merač má podsvietený displej alebo nie.

22.„Odpočet v beznapäťovom stave – pozn.: informácia".

Otázka: Čo znamená údaj v poznámke?  Je odpočet v beznapäťovom stave taktiež nepovinný parameter a bude požadovaný do vzoriek?

Odpoveď: Parameter nie je povinný. Na vzorke sa nevyžaduje. Žiadame popísať spôsob odpočtu v beznapäťovom stave, ak je u ponúkaného merača možný.

23.Obstarávateľ požaduje (podmienka obstarávateľa v tomto postupe verejného obstarávania), aby každý uchádzač v rámci predloženia svojich ponúk v časti „Ostatné“ predložil (osobitne zabalené a označené menom uchádzača a príslušnou časťou) aj vzorky elektromerov na testovanie parametrov a metrologické testy (za účelom posudzovania splnenia požiadaviek na predmet zákazky). Pre každú časť zákazky je potrebné predložiť 10 + 10 kusov elektromerov so súvislou sériou výrobných čísel (v rámci každých 10 a 10). Obstarávateľ spolu so vzorkami požaduje aj dodanie parametrizačného a odpočtového softvéru kompatibilného s elektromermi ponúkanými uchádzačom. Obstarávateľ požaduje, aby softvér bol dodaný v slovenskom jazyku alebo českom jazyku, prípadne anglickom jazyku.

* + - * Časť 1 – 10 ks elektromerov 1 fázových 1 tarifných a 10 ks elektromerov 1 fázových 2 tarifných
      * Časť 2 – 10 ks elektromerov 3 fázových 1 tarifných a 10 ks elektromerov 3 fázových 2 tarifných
      * Časť 3 – 10 ks elektromerov 3 fázových 1 tarifných 120A a 10 ks elektromerov 3 fázových 2 tarifných 120A

Otázka:

Je možné v prípade rovnakého HW prevedenia dodať len 10ks 1F2T na miesto 10ks 1F1T a 10ks 1F2T a rovnako tak aj dodať len 10ks 3F2T na miesto 10ks 3F1T a 10ks 3F2T. Celkom teda 20ks ELM na miesto 40ks.

Odpoveď: Nie. Vzorky požadujeme dodať v plnom rozsahu.

24.Otázka: Uchádzač uviedol výňatky zo súťažných podkladov, o ktorých sa domnieva, že pri ich použití hrozí cit. „možné riziko vyšších súťažných cien a minimálneho záväzku kupujúceho“. Uviedol najmä podmienky záruky, možnosť účtovať výmenu vadných meračov, nezáväzku odobrať merače, splatnosť 60 dní, aktualizáciu cien v súlade s § 10b zákona o ver. obstarávaní, dodanie obslužného softvéru s meračmi.

Odpoveď: Obstarávateľ uviedol v súťažných podkladoch všetky podmienky a požiadavky na predmet zákazky s maximálnou starostlivosťou tak, aby zabezpečil pre svoju organizáciu čo najvýhodnejšie nákupné podmienky, na čo má právo. Všetky podmienky a požiadavky platia voči všetkým uchádzačom, ktorí v záujme predaja svojich produktov môžu rozhodnúť o prijatí týchto podmienok alebo nepodaní ponuky. Veríme, že tieto podmienky prijmete. Navyše podmienky o aktualizácii cien vyplývajú zo zákona o verejnom obstarávaní a nie je možné uzatvoriť zmluvu bez takýchto ustanovení.